CELEX: 62018TN0758
Language: et
Date: 2018-12-21 00:00:00
Title: Kohtuasi T-758/18: 21. detsembril 2018 esitatud hagi – ABLV Bank versus Ühtne Kriisilahendusnõukogu

4.3.2019   
            
            
               ET
            
            
               Euroopa Liidu Teataja
            
            
               C 82/59
            
         
      21. detsembril 2018 esitatud hagi – ABLV Bank versus Ühtne Kriisilahendusnõukogu
      (Kohtuasi T-758/18)
      (2019/C 82/71)
      Kohtumenetluse keel: inglise
      
         Pooled
      
      
         Hageja: ABLV Bank AS (Riia, Läti) (esindajad: advokaadid O. Behrends, M. Kirchner ja L. Feddern)
      
         Kostja: Ühtne Kriisilahendusnõukogu (SRB)
      
         Nõuded
      
      Hageja palub Üldkohtul:
      
                  —
               
               
                  tühistada SRB 17. oktoobri 2018. aasta otsus ABLV Banki kohta, mis puudutab SRB keeldumist arvutada ümber ja maksta tagasi selle panga ex ante osamaksed ühtsesse kriisilahendusfondi;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kümme väidet.
      
                  1.
               
               
                  Esimene väide, et SRB ei pidanud piisavalt oluliseks ühtse kriisilahendusfondi osamaksete pro rata temporis laadi.
               
            
                  2.
               
               
                  Teine väide, et SRB ei ole arvesse võtnud oma enda sõnaselget tunnustust, et fondi osamaksed on pro rata temporis alusel tagasimakstavad.
               
            
                  3.
               
               
                  Kolmas väide, et SRB ei ole arvesse võtnud komisjoni delegeeritud määruse (EL) 2015/63 (1) artikli 12 lõikes 1 väljendatud sõnaselget tunnustust, et osamaksed kuuluvad tasumisele üksnes osaliselt, kui tingimused on täidetud vaid asjaomase aasta ühe osa vältel.
               
            
                  4.
               
               
                  Neljas väide, et SRB on vääralt tuginenud määruse 806/2014 (2) artikli 70 lõikele 4.
               
            
                  5.
               
               
                  Viies väide, et SRB tugines delegeeritud määruse 2015/63 artikli 12 lõike 2 väärale tõlgendusele.
               
            
                  6.
               
               
                  Kuues väide, et SRB on rikkunud õiguskindluse ja õiguspärase ootuse põhimõtteid.
               
            
                  7.
               
               
                  Seitsmes väide, et SRB on rikkunud proportsionaalsuse põhimõtet.
               
            
                  8.
               
               
                  Kaheksas väide, et SRB on rikkunud nemo auditur põhimõtet.
               
            
                  9.
               
               
                  Üheksas väide, et SRB ei ole arvesse võtnud oma varasema tegevuse asjakohasust.
               
            
                  10.
               
               
                  Kümnes väide, et SRB on rikkunud Euroopa Liidu põhiõiguste harta artikleid 16 ja 17.
               
            
         (1)  Komisjoni 21. oktoobri 2014. aasta delegeeritud määrus (EL) 2015/63, millega täiendatakse Euroopa Parlamendi ja nõukogu direktiivi 2014/59/EL seoses kriisilahendusrahastutesse tehtavate ex-ante- osamaksetega (ELT 2015, L 11, lk 44).
      
         (2)  Euroopa Parlamendi ja nõukogu 15. juuli 2014. aasta määrus (EL) nr 806/2014, millega kehtestatakse ühtsed eeskirjad ja ühtne menetlus krediidiasutuste ja teatavate investeerimisühingute kriisilahenduseks ühtse kriisilahenduskorra ja ühtse kriisilahendusfondi raames ning millega muudetakse määrust (EL) nr 1093/2010 (ELT 2014, L 225, lk 1).